tartuNLP/wikipedia-smugri-20251201 huggingface dataset:
R-happo

R-happo (C10H8S2O7) eli 2-naftoli-3,6-disulfonihappo tai 3-hydroksinaftaleeni-2,7-disulfonihappo on sulfonihappoihin ja fenolijohdannaisiin kuuluva aromaattinen orgaaninen yhdiste. Yhdistettä käytetään muiden yhdisteiden valmistukseen.
Ominaisuudet, valmistus ja käyttö.
Huoneenlämpötilassa R-happo on valkoista kiteistä ainetta, joka absorboi kosteutta ja vetistyy. Yhdiste liukenee hyvin veteen ja liukenee myös etanoliin ja vähäisessä määrin dietyylieetteriin. R-happo reagoi elektrofiilisella aromaattisella substituutiolla 1-asemassa olevaan hiileen.
R-happoa valmistetaan sulfonoimalla 2-naftolia rikkihapolla. Reaktiolämpötilaa nostetaan hitaasti 60 °C:sta 120 °C:een. Reaktiossa muodostuu myös 6-hydroksinaftaleeni-2-sulfonihappoa ja R-hapon isomeeria G-happoa. G-happoa muodostuu vähemmän, kun reaktiolämpötila on korkea. Näiden yhdisteiden suolojen liukoisuusominaisuudet ovat erilaiset, mihin perustuvat niiden erottaminen ja puhdistaminen.
R-happoa käytetään useiden atsovärien valmistamiseen. Siitä saadaan myös muita väriaineiden valmistamiseen käytettäviä kemikaaleja, kuten 2-aminonaftaleeni-3,6-disulfonihappoa (amino-R-happo), nitroso-R-happoa tai 2,3-dihydroksinaftaleeni-6-sulfonihappoa. Myös yhdisteen natrium- tai alumiinisuoloilla on käyttöä.
Festival du nouveau cinéma

The Festival du nouveau cinéma () on Montrealissa vuosittain järjestettävä elokuvafestivaali, joka järjestettiin ensimmäisen kerran vuonna 1971.Festivaali on Kanadan vanhin kansainvälinen elokuvafestivaali. Aiemmin se tunnettiin nimellä the Montreal Festival of New Cinema and New Media. 
Festivaalin tehtävänä on tukea nousevia elokuvantekijöitä edistämällä heidän omaperäistä ja monipuolista ääntään sekä esitellä nykyelokuvan suuria elokuvateoksia.
Vuosikymmenten ajan festivaali on edistänyt lukemattomien itsenäisten elokuvateosten menestystä sekä paikallisilta että kansainvälisiltä taiteilijoilta, jotka nykyään nauttivat maailmanlaajuista suosiota, kuten Jim Jarmusch, Abbas Kiarostami, Spike Lee , Wim Wenders, Raymond Depardon, Jane Campion, Pedro Almodóvar, Wong Kar-Wai, Peter Greenaway, Chantal Akerman,Marguerite Duras.
Katalonian ralli 1997

Katalonian ralli 1997 (viralliselta nimeltään "33. Rallye Catalunya - Costa Brava - Rallye de España") oli rallin maailmanmestaruussarjan kilpailu kaudella 1997. Kilpailu järjestettiin 13.–16. huhtikuuta 1997. Kilpailu oli kauden viides ja erikoiskokeiden yhteispituus oli .
Katalonian ralli 1996

Katalonian ralli 1996 (viralliselta nimeltään "32. Rallye Catalunya - Costa Brava - Rallye de España") oli rallin maailmanmestaruussarjan kilpailu kaudella 1996. Kilpailu järjestettiin 4.–6. marraskuuta 1996. Kilpailu oli kauden viimeinen ja erikoiskokeiden yhteispituus oli .
Muhammad (suura)

Muhammad (, ) on Koraanin 47. suura ja luokitellaan medinalaiseksi. Se sisältää 38 jaetta.
Sisältö.
Suura käsittelee uskovien ja uskottomien välistä eroa, kehottaa taistelemaan uskottomia vastaan, esittää varoituksia ja kehottaa tottelemaan profeettaa. Suura sisältää väljästi toisiinsa liittyvän kokoelman sodankäyntiä koskevia katkelmia.
Muhammed (jakeet 1–3).
Suurassa esiintyy sana "Muhammed", jonka yleensä katsotaan tarkoittavan profeetta Muhammedia. Sana Muhammed esiintyy Koraanissa vain neljä kertaa. Suurassa 47 se esiintyy jakeessa 2:"”Mutta jotka tekevät hyvää ja uskovat sen, mitä Muhammedille on ilmoitettu, joka on heidän Herraltaan saatu totuus, heidän pahat tekonsa Hän pyyhkii pois ja parantaa heidän asemansa.”"Pahojen tekojen pyyhkiminen pois on kristillinen ajatus syntien anteeksi saamisesta. Islamissa pahoja tekoja ei pyyhitä pois vaan ne tasapainotetaan hyvillä teoilla. Viimeisellä tuomiolla teot punnitaan, ja vaaka näyttää kunkin tuomitun kohtalon. Koska jae heijastaa kristillistä ajatusmaailmaa, kirkkohistorioitsija Karl-Heinz Ohlig katsoo, että sana Muhammed ei tässä vielä tarkoita profeetta Muhammedia, vaan on Jeesukseen viittaava gerundiivi "ylistetty". 
Kehotus taistella uskottomia vastaan (jakeet 4–14).
Jakeet 4–14 sisältävät kehotuksia taisteluun uskottomia vastaan. Kun kohdataan uskottomia, heitä vastaan on taisteltava. Uskottomille ei ole auttajaa, mutta uskovat pääsevät Paratiisiin.
Kiltin tytön murhaopas (televisiosarja)

Kiltin tytön murhaopas () on brittiläinen nuorille suunnattu rikosdraamasarja, joka perustuu Holly Jacksonin samannimiseen kirjasarjaan. Televisiosarjan ensimmäinen tuotantokausi julkaistiin vuonna 2024. Kuusi jaksoa kattava kausi pohjautuu kirjasarjan ensimmäiseen osaan. Vuoden 2024 lopussa kirjailija ilmoitti, että toinen tuotantokausi julkaistaan vuonna 2025 ja se perustuu kirjasarjan toiseen kirjaan.
Akropolis-ralli 1996

Akropolis-ralli 1996 (viralliselta nimeltään "43. Acropolis Rally") oli rallin maailmanmestaruussarjan kilpailu kaudella 1996. Kilpailu järjestettiin 2.–4. kesäkuuta 1996. Kilpailu oli kauden neljäs ja erikoiskokeiden yhteispituus oli (suunniteltu pituus oli ).
Al-Fath

Al-Fath (, ) on Koraanin 48. suura ja luokitellaan medinalaiseksi ja saa Nöldeken luokituksessa järjestysnumeron 108 eli on Koraanin myöhäisimpiä tekstejä. Se sisältää 29 jaetta. Jaakko Hämeen-Anttilan mukaan suura liittyy Hudaibijan sopimuksen (v. 628) jälkeiseen tilanteeseen. Suura rakentuu Richard Bellin kuvailemista katkelmista, jotka päättyvät johtopäätöslauseisiin, kuten ”Hän on Kaikkivaltias”, ”Jumala on Kaikkitietävä”, ”Jumala on riittävä todistaja”. Saman aiheiset katkelmat on pantu peräkkäin siten, että kokonaisuudesta tulisi mahdollisimman sidosteinen.
Sisältö.
Suura kertoo, että Jumala on antanut voiton uskoville, jotka tekevät sopimuksen Jumalan kanssa. Suura käsittelee myös taistelemista ja voitonjakoa. 
Maininta Muhammedista.
Suura 48 kuuluu kirkkohistorioitsija Karl-Heiz Ohligin mukaan Koraanin nuorimpaan kerrostumaan. Siinä käytetty ilmaisu, jonka mukaan lähettilään seuraajat ovat "”ankaria uskottomille mutta armeliaita toisilleen"”, yleistyy vasta al-Walidin hallintokaudella 700-luvun alussa. Teksti sisältää Koraanin ainoat viittaukset Mekkaan sekä arabeihin "(al-’a’arab)." Suomennoksissa jälkimmäiset kääntyvät beduiineiksi tai erämaan asukkaiksi"." Sana Muhammed esiintyy Koraanissa vain neljässä kohdassa. Yksi niistä on jakeessa 48:29:”"Muhammed on Jumalan lähettiläs, ja ne, jotka ovat hänen kanssaan, ovat kovia uskottomille, mutta laupiaita toisiaan kohtaan.”"Jae 29 muodostaa erillisen kokonaisuuden, minkä takia Ohlig pitää sitä myöhempänä lisäyksenä. Sen sävy on kristillinen; siinä mainitaan Toora ja evankeliumi ja esitetään Matteuksen evankeliumin kylväjävertaus. Ohlig katsoo, että sana Muhammed on tässä verbin partisiippimuoto (ylistetty, siunattu tai valittu), ja tarkoittaa Jeesusta. Nevo ja Koren arvelevat, että sana voisi myös olla erisnimi Muhammed, koska suura vaikuttaa ajallisesti myöhäiseltä. 
Ilmaisu "Muhammed on Jumalan lähettiläs" voidaan lukea käännöksenä psalmin 118 säkeestä "Siunattu (=Muhammed) hän, joka tulee Herran nimeen (eli on Jumalan lähettiläs)".
Na’vin kieli

Na’vi (omakielinen nimi: "Lìʼfya leNaʼvi") on Avatar-elokuvissa käytetty keinotekoinen kieli, jota Pandoran alkuasukkaat na’vit puhuvat. Kielen on kehittänyt yleisen kielitieteen professori Paul Frommer vuonna 2005. Frommer on sanonut, että Avatarin ohjaja James Cameron halusi kielen kuullostavan miellyttävältä ja yleisöä puoleensa vetävältä. Kehitystyö kesti nelisen vuotta ja Frommer sanoi vuonna 2009, että aikoo jatkaa kielen kehittämistä myös elokuvan ensi-illan jälkeen.
Kielelle yritettiin saada ISO 639-3 -tunnusta (nvi) vuonna 2011, mutta SIL International kieltäytyi rekisteröimästä tätä.
Alkujaan na’vin sanasto oli kooltaan vain noin 1500, mutta määrä on kasvanut tasaiseen tahtiin fanien kehitettyjä uusi sanoja uusille konsepteille. Kielelle on myös myöhemmin oma kirjallinen muoto.
Fonologia.
Konsonantit.
Lähde:
Vokaalit.
Lähde:
Opiskelu.
Ensimmäistä elokuvaa kuvatessa näyttelijät opiskelivat kieltä yhdessä ja naispääosaa esittävä Zoe Saldaña myönsi, ettei ole hyvä kielissä. Vuonna 2020 perustettu yhdistys nimeltä Kelutral pyrkii levittämään ja edistämään na’vin kielen käyttöä fanien keskuudessa.
Akropolis-ralli 1997

Akropolis-ralli 1997 (viralliselta nimeltään "44. Acropolis Rally") oli rallin maailmanmestaruussarjan kilpailu kaudella 1997. Kilpailu järjestettiin 7.–10. kesäkuuta 1997. Kilpailu oli kauden kahdeksas ja erikoiskokeiden yhteispituus oli .
Anand (elokuva)

Anand (; ) on vuonna 1971 ensi-iltansa saanut intialainen hindinkielinen draamaelokuva, jonka on ohjannut Hrishikesh Mukherjee. Pääosia näyttelevät Rajesh Khanna, Amitabh Bachchan ja Sumita Sanyal.
Elokuva voitti useita palkintoja, mukaan lukien parhaan hindinkielisen elokuvan National Film Awards -palkinto ja parhaan elokuvan Filmfare Awards -palkinto. Siitä on muodostunut kulttiklassikko.
Juoni.
Tarina parantumattomasti sairaasta miehestä, joka haluaa elää täysillä ennen kuin väistämätön tapahtuu, parhaan ystävänsä kertomana.
Moussages

Moussages () on kunta Ranskan keskiosassa Cantalin departementissa Auvergne-Rhône-Alpesin alueella. Se sijaitsee noin 15 kilometriä Mauriacin kaupungista itään.
Saint-Barthélémyn kirkko rakennettiin 1100-luvulla, ja sitä uusittiin 1200- ja 1400-luvuilla. Vain kirkon apsis on alkuperäinen, ja se luokiteltiin historialliseksi muistomerkiksi vuonna 1927. Loput rakennuksesta kellotornia lukuun ottamatta luokiteltiin vuonna 1935. Kirkossa on romaanisen 1100-luvulta peräisin oleva maestà Notre-Dame de Claviers. Se on peräisin läheisestä Jalhacin kappelista, josta se siirrettiin seurakuntakirkkoon. Jalhacin kappelissa on kopio tästä teoksesta. Jalhacin kappeli on peräisin 1100-luvulta ja se toimi alun perin linnakappelina. 1800-luvulla erakko François Lesmaries kunnosti kappelin, ja siitä tuli pyhiinvaelluspaikka.
Leitis in Waiting

Leitis in Waiting on tongalainen vuonna 2018 dokumenttielokuva, joka keskittyy fakaleitī-nimiseen transsukupuoliseen ryhmään. Elokuvan kesto on 72 minuuttia ja sen ovat ohjanneet Dean Hamer, Joe Wilson, Hinaleimoana Wong-Kalu. Wong-Kalu on myös käsikirjoittanut elokuvan. Elokuvan tuotannossa ovat auttaneet PBS ja Pacific Islanders in Communications.
Elokuvan pääosassa on Joey Joleen Mataele, joka edustaa fakaleitī-yhteisöä ja mentoroi muita yhteisönsä jäseniä ja etenkin sellaisia nuoria, jotka on ajettu kodeistaan sukupuoli-identiteettinsä takia.
Järvikylä (Kauhajoki)

Järvikylä on Kauhajoella sijaitseva kylä, joka sijaitsee noin 15 kilometrin päässä Kauhajoen keskustasta pohjoiseen. Alueelle alkoi syntyä asutusta 1760-luvulta alkaen. Sitä ennen alue oli tunnettu Ohmerojärvestä, jossa satakuntalaiset torpparit kävivät kalastamassa 1600-luvulta alkaen. Asutuksen vakiinnuttua viljelysmaan tarve kasvoi ja Ohmerojärvi kuivattiin vuosien 1929–1930 aikana. Järven kuivattamista oli kylässä yritetty jo 1800-luvun alkupuolella. Kylässä toimi vuodesta 1930 alkaen oma koulu, joka lakkautettiin vuonna 1972 lapsimäärän vähentymisen vuoksi.
Trikloorietaani

Trikloorietaani (C2H3Cl3) voi tarkoittaa jompaakumpaa kahdesta isomeerisesta klooratusta hiilivedystä: 
Myös trikloorietyleeniä kutsutaan väliin virheellisesti trikloorietaaniksi.
Troy-yksiköt

Troy-yksiköt ovat vanhoja massan mittayksiköitä, jotka juontuvat 1400-luvun Englannista. Niitä käytetään nykyään vain jalometallien kaupassa.
Historia.
Troy-yksiköiden nimen arvellaan tulevan ranskalaisen Troyesin kaupungin nimestä, missä oli keskiajalla suuret markkinat.
Ennen metrijärjestelmää Euroopassa oli käytössä useampia troy-yksikköjärjestelmiä, joiden arvot poikkesivat hieman toisistaan. 
Nykyiset troy-yksiköt pohjautuvat 1824 määriteltyihin "Imperial unit"-mittayksiköihin. Yhdysvaltain kongressi seurasi perässä ja teki troy-yksiköistä Yhdysvaltain rahapajan virallisen jalometallien painoyksikköjärjestelmän vuonna 1828.
Britit luopuivat troy-naulan käytöstä jo 1800-luvulla, mutta se on edelleen (vaikkakin harvoin) käytössä Yhdysvalloissa. Suuret jalometallimäärät ilmaistaan perinteisesti satoina tai tuhansina troy-unsseina, tai kilogrammoina.
Yksiköt.
Yksi troy-unssi on 1,097 tavallista unssia, ja tavalliseen naulaan menee noin 14,6 troy-unssia 16 tavallisen unssin sijaan.
Saukkovaara-Mäkiahon tuulivoimapuisto

Saukkovaara-Mäkiahon tuulivoimapuisto, tai myös Saukkovaaran tuulivoimapuisto on Lapissa Posion ja Pohjois-Pohjanmaalla Kuusamon raja-alueella Saukkovaaralla sijaitseva tuulivoimapuisto, jossa toimii 7 tuulivoimalaitosta. Niiden kokonaiskapasiteetti on 23 megawattia ja vuosituotanto on noin 80 gigawattituntia. Tuulivoimapuiston on rakentanut E-Group, sen omistaa Encavis ja sitä operoi OX2 Suomi.
Yleistä.
Tuulivoimapuisto sijaitsee Posion ja Kuusamon kuntarajalla noin 18 kilometriä Kuusamon keskustasta. Tuulivoimaloista kolme sijaitsee Posion ja neljä Kuusamon puolella. Voimala-alueelle johtaa Lohirannan kautta kulkevalta yhdystieltä 19605 haarautuvaa tietä pitkin. Tuulipuiston pituus on 3,0 kilometriä, leveys 0,8 kilometriä, ja kaikki voimalaitokset sisällensä sulkevan alueen pinta-ala on 1,1 neliökilometriä. Voimala-alueella sijaitsevat Saukkovaara, Maanselkä ja Haukivaara. Itäisin voimala jää poroaidan taakse. Voimalat sijaitsevat 335–355 metrin korkeudella mpy.
Tuulivoimalaitokset ovat tanskalaisen Vestaksen valmistamaa V126-mallia, jonka tuuliturbiinin halkaisija 126 metriä, ja jonka kapasiteetti on 3,3 megawattia. Voimaloiden tuottama sähkö johdetaan maakaapeleissa 20 kilovoltin jännitteellä Saukkovaaran pohjoispuolella sijaitsevalle sähköasemalle. Sieltä sähkö johdetaan Kuusamon ja Pirttikosken väliselle siirtolinjaan, joka kuuluu kantaverkkoon.
Historiaa.
Suunnittelu.
Tuulivoimapuiston perustajasta ei ole tässä käytettävissä suoraa tietoa. Erään Uudessa Suomessa vuonna 2015 käydyn keskustelun perusteella tuulivoimapuiston kolmen tuulivoimalan valmiiksi luvitettu hanke Posiolla olisi saanut tuekseen Taaleritehtaan valmiiksi luvitettu neljän tuulivoimalan tuulipuiston Kuusamosta. Tuulivoimalan rakentamista varten oli aikaisemmin perustettu yritys Posion Energia Oy, joka rekisteröitiin syyskuussa 2012. Koillissanomissa kerrottiin uutisen yhteydessä, että hanke olisi Jari Tuovisen ja Taaleritehtaan kehittämä . Koska tuulipuiston rakentamiseksi ei saatu riittävästi rahoitusta, olisi Posion Energia Oy myyty slovakialaisille rahoittajalle E-Groupille. Tämän jälkeen yhtiö solmi rakentamissopimuksen Empower PN Oy:n kanssa, joka alkoi toteuttaa hanketta.
Rakentaminen.
Empower PN Oy toteutti tuulipuiston maanrakennustyöt, tuulivoimaloiden perustusten rakentamisen, sähkönsiirron sisäverkon ja tietoliikenneyhteyksien kaapeloinnit ja sähköaseman rakentamisen vuoden 2015 aikana. Sopimus sisälsi myös voimaloiden tarkastuksen. Rakentaminen saatiin valmiiksi elokuussa 2016, jolloin tuulivoimalat oli pystytetty ja saatu kaikki tuotannon piiriin. Toisen lähteen mukaan tuulipuiston tuotanto alkoi tammikuussa 2017.
Tuulipuiston ennakoitu rakentamiskustannus oli 43,4 miljoonaa euroa , mutta Yleisradion artikkelissa mainitaan 35 miljoonaa euroa.
Uutiset.
Lokakuussa 2021 julkaisi Koillissanomat korjauksen, jossa se ilmoitti Posion Energia Oy:n omistaja ei ollut enää E-Group vaan saksalainen Encavis-yhtiö. Tuulivoimapuiston operointi siirtyi OX2 Suomelle vuonna 2018.
Ruotsin ralli 1997

Ruotsin ralli 1997 (viralliselta nimeltään "46. International Swedish Rally") oli rallin maailmanmestaruussarjan kilpailu kaudella 1997. Kilpailu järjestettiin 7.–10. helmikuuta 1997. Kilpailu oli kauden toinen ja erikoiskokeiden yhteispituus oli .
Auzers

Auzers () on kunta Ranskan keskiosassa Cantalin departementissa Auvergne-Rhône-Alpesin alueella. Se sijaitsee noin 20 kilometriä Mauriacin kaupungista koilliseen.
Auzers sijaitsee Ranskan keskiylängöllä. Kunnan nähtävyyksiä on sen linna Château d'Auzers. Linna on rakennettu vuosina 1364–1510, ja se on säilyttänyt ennallaan kaikki linnoitettujen talojen ominaisuudet. Se on ollut saman suvun asuttamana 650 vuotta. Linnaan ja muun muassa sen 1500-luvulta peräisin oleviin monivärisiin seinämaalauksiin on mahdollista päästä tutustumaan. Saint-Pierren kirkko on tyyliltään uusgoottilainen. Kirkossa on 1500-luvulta peräisin oleva monivärinen kivestä tehty pietà.
Harivansh Rai Bachchan

Harivansh Rai Bachchan (; os. Srivastava; 27. marraskuuta 1907 – 18. tammikuuta 2003) oli intialainen runoilija ja Nayi Kavita -kirjallisuuden liikkeen (romanttinen nousu) 1900-luvun alun hindinkielisen kirjallisuuden kirjoittaja. Hän oli myös hindinkielisen Kavi Sammelanin runoilija. Hänet tunnetaan parhaiten varhaisesta työstään "Madhushala". Hän oli Amitabh Bachchanin isä ja Shweta Bachchanin ja Abhishek Bachchanin isoisä. Hänen vaimonsa Teji Bachchan oli kansalaisaktivisti. Vuonna 1976 hän sai Padma Bhushanin palveluksestaan ​​hindinkielisen kirjallisuuden hyväksi.
Al-Hujurat

Al-Hujurat (, ) on Koraanin 49. suura ja luokitellaan medinalaiseksi. Suura sisältää 18 jaetta.
Sisältö.
Jakeet 1-7 antavat ohjeita profeetan puhuttelemisesta. Niitä selitetään tapahtumilla, jotka sattuivat "lähetystöjen vuonna" 630 Mekan valtauksen jälkeen. Ibn Ishaq kertoo, että kun ensimmäinen lähetystö astui Medinassa moskeijaan, he huusivat profeetalle, joka oli sen takana sisähuoneissaan: "Tule luoksemme, Muhammad!" Tämä kovaääninen huuto ärsytti profeettaa. Tämän johdosta laskeutuivat alas seuraavat Koraanin jakeet:4. Useimmat niistä, jotka kutsuvat sinua pois sisähuoneista, ovat totisesti ymmärrystä vailla. 
5. Ja jos he odottaisivat kärsivällisesti siksi, kunnes sinä tulet heidän luokseen, olisi se varmasti heille parempi; niin, Jumala on anteeksiantavainen, armollinen.Jakeet 9-12 käsittelevät uskovien keskinäisiä riitoja. 
Jakeet 14–18 toteavat, että beduiinit ovat vielä kaukana oikeasta uskosta.
Saint-Vincent-de-Salers

Saint-Vincent-de-Salers () on kunta Ranskan keskiosassa Cantalin departementissa Auvergne-Rhône-Alpesin alueella. Se sijaitsee Marsjoen varrella, noin 17 kilometriä Mauriacin kaupungista itään.
Saint-Vincent-de-Salersin kylässä on säilynyt erittäin vanhoja taloja. Saint-Vincentin kirkko on peräisin 1100-luvulta, ja sitä on kunnostettu useaan otteeseen. Kirkon lähellä oleva linna Château de la Borie on rakennettu 1400-luvulla. Linna on yksityisomistuksessa.
Safari-ralli 1997

Safari-ralli 1997 (viralliselta nimeltään "45. Safari Rally Kenya") oli rallin maailmanmestaruussarjan kilpailu kaudella 1997. Kilpailu järjestettiin 28. helmikuuta–3. maaliskuuta 1997. Kilpailu oli kauden kolmas ja erikoiskokeiden yhteispituus oli . Kilpailun keskuspaikka oli Nairobissa.
Klingonin kielen instituutti

Klingonin kielen instituutti (, klingoniksi "tlhIngan Hol yejHaD") on yhdysvaltalainen, Pennsylvaniaan rekisteröity yhdistys.
Yhdistyksen on perustanut klingonin kielen ekspertti Lawrence Schoen vuonna 1992. Alkujaan instituutin pääsääntöinen vaikutuskanava oli neljä kertaa vuodessa ilmestyvä "HolQeD"-lehti, jossa julkaistii myös tieteellisiä artikkeleita, jotka keskittyivät klingoniin.
Yhdistys on luonteeltaan voittoa tavoittelematon, ja sen tarkoituksena on edistää klingonin kielen käyttöä sekä kulttuurivaihtoa klingonin ja muiden kielten välillä. Lisäksi yhdistyksen kautta on mahdollisuus opiskella kieltä, saada kielitaitotodistuksia ja käännättää tunnettuja teoksia klingoniksi.
Safari-ralli 1996

Safari-ralli 1996 (viralliselta nimeltään "44. Safari Rally Kenya") oli rallin maailmanmestaruussarjan kilpailu kaudella 1996. Kilpailu järjestettiin 5.–7. huhtikuuta 1996. Kilpailu oli kauden toinen ja erikoiskokeiden yhteispituus oli (suunniteltu pituus oli ). Kilpailun keskuspaikka oli Nairobissa.
Haude (lääketiede)

Haude () on kylmällä tai lämpimällä vedellä tai lääkeaineilla imeytetty kangastaitos, joka asetetaan kipeän kehonosan pinnalle, ja voidaan peittää esimerkiksi muovikelmulla tai vahakankaalla. Tällaisella paikallishoidolla pyritään lievittämään kipua, vähentämään turvotusta tai jouduttamaan märkimistä. Kostutetun liinan sijaan hauteena voidaan käyttää myös jääpussia, kuumavesipulloa, savea tai muuta vasaavaa välinettä. Lämmin haude lisää ja kylmä haude vähentää haudotun alueen verenkiertoa. Lämpövaikutuksen ohella haudetta on käytetty joidenkin lääkeaineiden ja linimenttien tehokkaampaan imeyttämiseen. Ennen käytettiin yrtti- ja lehtihauteita sekä haudottiin ihoa kankaaseen imeytetyllä laimentamattomalla spriillä, joka kuitenkin vahingoitti ihoa. Nyrjähdysten hoitoon käytetty kylmä haude tyrehdyttää ihonalaista verenvuotoa ja myöhemmin käytetty kuuma haude saattaa nopeuttaa ihonalaisen verikertymän katoamista. Kylmähoidon käyttö nyrjähdysten ensiapuun ja itsehoitoon oli aiemmin suositeltu menetelmä, vaikka sen tehosta ei olekaan vakuuttavaa tutkimusnäyttöä. Viilennyshoito saattaa alkuvaiheessa kuitenkin lievittää kipua.
Haude (kemia)

Haude on kotitaloudessa, laboratoriossa tai teollisuudessa käytetty menettelytapa, jossa kuumennettava astia tai muu esine upotetaan lämpöä johtavaa ainetta sisältävään astiaan, jota kuumennetaan jollakin lämmönlähteellä. Haudetta käyttämällä saadaan aikaan tasainen ja tehokas kuumennus tietyssä lämpötilassa.
Nestehauteissa lämmön lähteestä tulevaa energiaa välittävänä aineena on jokin neste. Tällöin ei voida saavuttaa nesteen kiehumispistettä korkeampaa lämpötilaa ilman erityisiä toimia. Vesihauteessa välittävänä aineena käytetyn veden kiehumispiste on noin 100 °C, mutta käyttämällä veteen helposti liukenevien alkali- ja maa-alkalisuolojen vesiliuoksia, voidaan saavuttaa korkeampia lämpötiloja, kuten esimerkiksi kalsiumkloridin avulla 179 °C. Käyttämällä nestehauteessa parafiiniöljyä saavutetaan yli 300 °C lämpötiloja; tällöin käytetään nimitystä öljyhaude. Nesteenä voidaan käyttää myös muitakin aineita, kuten glyserolia tai silikoniöljyjä. Jos välittävänä aineena on kiehuvasta vedestä kehittyvä höyry, käytetään nimitystä höyryhaude, ja jos hyödynnetään ilmaa, on kyseessä ilmahaude. Haudeaineena voi myös olla jokin matalassa lämpötilassa sulava metalliseos (metallihaude), grafiitti (grafiittihaude), hieta (hietahaude) tai hiekka (hiekkahaude). Vesihaudetta hyödynnetään ruoanlaitossa. Kun vesihaudetta hyödynnetään kattilaa ja kulhoa käyttäen, voidaan sulattaa erilaisia aineita. Vesihaudetta hyödynnetään myös vuokaruokien paistamiseen. 
Hauteessa käytetyn haudenesteen höyryt voidaan ohjata jäähdyttimeen ja palauttaa sitten nesteenä takaisin. Vesihauteessa käytetään sen sijaan menettelyä, jossa höyrystyvä vesi korvataan automaattisella lisäveden syötöllä. Halutun lämpötilan saavuttamiseksi tarkasti voidaan höyryhauteessa käyttää tietyssä lämpötilassa kiehuvaa nestettä. Eräs mahdollisuus on termostaatin ohjaaman sähköhauteen käyttö.
Sähköhaude on laboratorioissa ja teollisuudessa kuumennukseen käytettävä, sähköllä lämpiävä laite, jolla saadaan aikaan tasainen ja halutun suuruinen kuumuus. Lämmönsäätimellä ja termostaatilla varustetun laitteen lämmittäminen tapahtuu sähkövastuksilla. Sähköhaude soveltuu nesteiden ja kiinteiden aineiden kuumentamiseen, kun tarvittava lämpötila ei ole kovin korkea, tavallisesti 0–450 °C, ja kun kuumennettava aine syttyy herkästi avotulella lämmitettäessä.
Al-Qamar

Al-Qamar (, ) on Koraanin 54. suura ja luokitellaan mekkalaiseksi, jae 45 kuitenkin medinalaiseksi. Suura sisältää 55 jaetta.
Sisältö.
Kuun jakautuminen.
Suura alkaa seuraavasti:
Nämä jakeet ovat saaneet aikaan tarinan, jonka mukaan Muhammed halkaisi kuun kahtia. Muhammedin elämäkerran kirjoittaneet Ibn Ishaq (700-luvulla) ja Ibn Hisham (800-luvulla) eivät mainitse tapausta, mutta se esiintyy 800-luvulla tallennetuissa "haditheissa." Peruskoulun islaminuskon oppikirja antaa tapauksesta islamin "tafsir" -perinteeseen eli Koraanin selitykseen perustuvan kuvauksen. Kirja kertoo: "Allah antoi myös ihmeen, jossa hän jakoi kuun kahtia. Tämä tapahtui ennen "hijraa". Silloin mekkalaiset olivat pyytäneet ihmettä Profeetalta. He lupasivat kääntyä islamin uskoon ihmeen nähtyään. Profeetta osoitti kohti kuuta ja Allah halkaisi kuun kahtia: toinen puoli kuusta oli al Safa –vuoren yllä ja toinen vastapäisen Qayqaan vuoren yllä."
Muuta.
Suura sisältää myös kertomukset Nooasta ja Lootista.
Korderoi

Korderoi eli corderoy (, ) on pitkittäisvakoinen, aukileikkaamaton puuvillasta kudottu samettikangas. Sitä on aiemmin käytetty naisten ja lasten pukujen kankaana sekä myös huonekalukankaana. Korderoiksi on ennen kutsuttu myös raitaisia tai ruudullisia veran kaltaisia kankaita, joiden materiaalina oli puuvilla tai villa. 1900-luvulla tämän vakosamettikankaan raaka-aineena käytettiin puuvillaa, raionia tai tekokuitua, kuten nailonia, perlonia tai teryleeniä. Kankaan käyttökohteita olivat työ- ja ulkoilupuvut sekä verhoilukankaat.
Ruotsin ralli 1996

Ruotsin ralli 1996 (viralliselta nimeltään "45. International Swedish Rally") oli rallin maailmanmestaruussarjan kilpailu kaudella 1996. Kilpailu järjestettiin 9.–11. helmikuuta 1996. Kilpailu oli kauden ensimmäinen ja erikoiskokeiden yhteispituus oli . Kilpailun keskuspaikka oli Karlstadissa.
Kira Jarmyš

Kira Jarmyš (; s. 1989) on venäläinen kirjailija ja oppositiotoimija. Hän lähti Venäjältä elokuussa 2021 ja asettui muualle Eurooppaan.
Jarmyš varttui Donin Rostovissa ja valmistui Moskovan valtiollisesta kansainvälisten suhteiden instituutista, jossa oli opiskellut journalismia. Hän ryhtyi Aleksei Navalnyin lehdistösihteeriksi vuonna 2014. Jarmyš oli viiden päivän ajan vangittuna tammikuussa 2018 uudelleentwiitattuaan linkin Navalnyin Youtube-kanavalle. Toukokuussa 2018 hänet vangittiin uudelleen, koska hän oli kutsunut ihmisiä hallinnon vastaiseen mielenosoitukseen Moskovassa. Hänet tuomittiin 25 päivän vankeusrangaistukseen hallinnollisista rikkomuksista.
Jarmyš julkaisi ensimmäisen romaaninsa Moskovassa vuonna 2020 ollessaan kotiarestissa. Venäjällä julkistustilaisuus oli määrä pitää kirjamessuilla, joiden järjestäjät kuitenkin ensin siirsivät ja sitten peruivat tapahtuman väittäen kirjaa homopropagandaksi. Romaanin aihe oli vankeus. Teos julkaistiin myös englanniksi käännettynä nimellä "The Incredible Events in Women’s Cell Number 3". Jarmyš lähti maanpakoon elokuussa 2021 ja jatkoi kirjeenvaihtoa Navalnyin kanssa tämän tultua vangituksi. Venäjän hallinto on julistanut Jarmyšin ulkomaiden agentiksi.
Kretonki

Kretonki () on ohuehko, kaksiniisinen puuvillakangas, johon on kangaspainossa painettu usealla värillä kuvioita. Sitä on käytetty verho- ja verhoilukankaana sekä naisten kesäisten leninkien materiaalina. Paksumpia kretonkilajeja on valmistettu myös pellavasta käytettäväksi verhoina ja verhoilukankaana. Kretonki on nimetty ranskalaisessa Euren departementissa sijaitsevan Cretonin kylän mukaan. Kylä oli kuuluisa siellä valmistetuista pellavakankaista.
Kreppikangas

Kreppikangas eli kreppi ( &lt; , kiharainen) on yleisnimitys kankaille, joiden pinta on poimutettu, rypytetty tai raemaisen epätasainen. Pinnan epätasaisuus saadaan aikaan kreppisidoksen avulla, kutistuvia ja kovakierteisiä kreppilankoja käyttämällä tai kutistusaineita ja kuumia kuviovalsseja hyödyntämällä. Kreppisidos eli graniittisidos eli raesidos on sidostyyppi, jota käyttämällä kankaan pinnasta tulee epätasaista, mutta siihen ei muodostu kuvioita, koska sidospisteet on sijoitettu epäsäännöllisesti. Kreppikankaita on aiemmin käytetty lähinnä naisten pukujen materiaalina. Lukuisista eri tyypeitä käytetyimpiä ovat "crêpe de Chine" ja "crêpe georgette".
Kreponki

Kreponki () on kangaslaji, johon kreppikuviot on saatu aikaan puristamalla. Tämä hienolankainen kangas on kudottu puuvilla-, silkki- tai villalangoista. Kreponki jäljittelee kreppikangasta ja on kretonkia vahvempi kangaslaji.
Bandini (elokuva)

Bandini on vuonna 1963 ensi-iltansa saanut intialainen hindinkielinen draamaelokuva, jonka on ohjannut ja tuottanut Bimal Roy. Se perustuu Jarasandhan bengaliromaaniin "Tamasi". Päärooleja näyttelevät Nutan, Ashok Kumar ja Dharmendra.
Elokuva voitti kuusi Filmfare Awards -palkintoa, mukaan lukien paras elokuva, ohjaus ja naispääosa.
Juoni.
1930-luvun brittivallan aikana vankilääkäri rakastuu vankiin, joka lopulta paljastaa tarinan menneisyydestään ja yhteydestään vapaustaistelijaan.
Samsung Galaxy S24

Samsung Galaxy S24 on Samsungin 17. tammikuuta 2024 julkistama älypuhelin. Samaan aikaan julkistettiin suuremmat Samsung Galaxy S24+ ja Samsung Galaxy S24 Ultra -versiot. Puhelimissa on panostettu Galaxy AI -tekoälyominaisuuksiin.
Puhelimessa on kymmenenydinprosessori ja 6,2 tuuman näyttö, joka tukee 120 hertsin virkistystaajuutta. Tallennustilaa on valittavana 128 tai 256 gigatavua, ja keskusmuistia on kahdeksan gigatavua. Puhelimessa on kolme takakameraa. Pääkameran tarkkuus on 50 megapikseliä, ultralaajakulmakameran 12 megapikseliä ja telekameran 10 megapikseliä. Ultralaajakulmakamerassa on 120 asteen kuvakulma ja telekamerassa kolminkertainen optinen zoom. Etukameran tarkkuus on 12 megapikseliä.
Puhelimessa on näytönalainen sormenjälkitunnistin ja 4 000 milliampeeritunnin akku, joka tukee 25 watin latausta ja 15 watin langatonta latausta. Puhelin on pölyn- ja vedenkestävä, ja sen IP-luokitus on 68. Käyttöjärjestelmänä on Android 14 ja käyttöliittymänä One UI 6.1. Laitteelle on luvattu seitsemän Android-versiopäivitystä ja seitsemän vuotta tietoturvapäivityksiä. Puhelimessa on useita tekoälyominaisuuksia, kuten puheluiden ja viestien kääntäminen eri kielille, kuvien generatiivinen muokkaaminen ja yhteenvetojen tiivistäminen muistiinpanoista.
Al-Rahman

Al-Rahman (, ) on Koraanin 55. suura ja luokitellaan mekkalaiseksi. Jae 29 on kuitenkin medinalainen. Suura sisältää 78 jaetta.
Sisältö.
Jaakko Hämeen-Anttilan mukaan suura on rakenteeltaan poikkeuksellinen, sillä siinä toistuu 31 kertaa säe "Minkä Herranne armotöistä te siis kiistätte", mikä antaa suuralle antifonisen eli kehyslausetta käyttävän hymnin sävyn. Günter Lülingin esittämän teorian mukaan noin kolmasosa Koraanin suurista olisi todellisuudessa ollut kristillisiä hymnejä.
Suura kuvaa Jumalan tunnusmerkkejä luonnossa, tuomiopäivää ja Paratiisia.
Samsung Galaxy A55

Samsung Galaxy A55 on Samsungin 11. maaliskuuta 2024 julkistama älypuhelin.
Puhelimessa on kahdeksanydinprosessori ja 6,6 tuuman näyttö, joka tukee 120 hertsin virkistystaajuutta. Tallennustilaa on valittavana 128 tai 256 gigatavua ja keskusmuistia kuusi tai kahdeksan gigatavua. Tallennustila on laajennettavissa enintään yhden teratavun microSD-kortilla.
Puhelimessa on kolme takakameraa. Pääkameran tarkkuus on 50 megapikseliä, ultralaajakulmakameran 12 megapikseliä ja makrokameran 5 megapikseliä. Ultralaajakulmakamerassa on 120 asteen kuvakulma. Akun kapasiteetti on 5 000 milliampeerituntia, ja se tukee 25 watin latausta. Puhelin on pölyn- ja vedenkestävä, ja sen IP-luokitus on 67. Käyttöjärjestelmänä on Android 14 ja käyttöliittymänä One UI 6.1. Puhelimelle on luvattu neljä Android-versiopäivitystä ja viisi vuotta tietoturvapäivityksiä.
Rosanna Kemppi

Rosanna Kemppi (s. 1985) on suomalainen näyttelijä. Hän toimii vapaana taiteilijana. Kemppi on näytellyt muun muassa "My Fair Ladyn" ja "Nukkekodin" naispääosat.
Ura.
Kemppi opiskeli Teatterikorkeakoulussa 2005–2010 ja valmistui teatteritaiteen maisteriksi. Sitä ennen hän oli opiskellut muun muassa Voionmaan opiston näyttelijälinjalla. Kempin rooleihin kuuluu muun muassa Ronja näytelmässä "Ronja ryövärintytär", jota Ryhmäteatteri näytteli vuonna 2011 lähes 27 000 katsojalle. Oulun kaupunginteatterissa näyteltiin musikaali "My Fair Lady" vuonna 2018, siinä Kemppi teki naispääosan Elizana. Samana vuonna sai ensi-iltansa Teatteri Jurkan "Nukkekoti", jossa Kemppi maalasi muotokuvan Norasta, näytelmän naispääosasta. Hänen rooliluetteloonsa kuuluu niin ikään Bettyn osa näytelmässä "The Betty Show", jota Delta Venus -ryhmä näytteli Suomen Kansallisteatterissa 2020-luvun alussa. Ryhmään kuuluivat Kempin ohella esimerkiksi Annika Poijärvi ja Kreeta Salminen.
Televisiossa Kemppi on näytellyt lähinnä sivurooleja. Niihin kuuluu Jessika Järventausta episodimaisessa sarjassa "Tehdas" (2012). Sarjan käsikirjoitti Pirkko Saisio ja ohjasi Jarmo Lampela. Jessika on päärooli jaksossa "Onnettomuusihminen". Vuonna 2023 Kemppi näytteli sivuosan Elisa Viihteen draamasarjassa "Eroja ja sovintoja". Valkokankailla Kemppi on nähty muun muassa lyhytelokuvassa "Reviiri" (2020).
Kakkisenjärvi

Kakkisenjärvi on Pohjois-Savossa Kuopiossa järvi. Etäisyys Kuopion keskustasta on 27 kilometriä lounaaseen.
Maantietoa.
Kakkisenjärvi on 2,7 kilometriä pitkä, 1,8 kilometriä leveä, ja sen pinta-ala on 193 hehtaaria eli noin 1,9 neliökilometriä. Kakkisenjärveä ympäröi kuiva ja kivikkoinen kangasmetsä. Etelärannalta luoteeseen pistävä Kiviniemi jakaa Kakkisenjärveä läntiseen ja itäiseen osaan, joista ensiksi mainittu on selvästi jälkimmäistä laajempi. Lahtia ovat esimerkiksi Kivilahti, Salmenlahti ja Pitkälahti. Matalan Kakkisenjärven saarilukua ei ole ilmoitettu, mutta kartan mukaan niitä on 26 saarta. Saaret ovat pieniä, eivätkä ne pirsto järveä. Laajin saari on kaakossa sijaitseva Salmensaari, ja muita saaria ovat esimerkiksi Korkeasaari, Lehtosaari, Töyrisaari ja Joutensaari.
Järvi on luodattu ja siitä on julkaistu syvyyskartat. Järven tilavuudeksi on määritetty 4,05 miljoonaa kuutiometriä, jolloin sen keskisyvyydeksi tulee 2,1 metriä. Sen syvänteessä on 6 metriä syvää ja syvänne sijaitsee Töyrisaaren edustalla sen luoteispuolella . Järven rantaviivan pituus on 15,8 kilometriä ja sen rannat ovat autiot. Järven niukkaan vesikasvillisuuteen kuuluu muun muassa kaisla, korte, suomenlumme ja ulpukka.
Vesistösuhteet.
Järvi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Virmasveden alueella (14.72), jonka Kivijoen valuma-alueeseen (14.727) järvi kuuluu. Järven vedenpinnan korkeus on 122 metriä mpy. Järven laskujoki on Kakkisenjoki, joka laskee Saariseen (35 ha). Joelle kertyy tällä osuudella pudotusta 3,2 metriä. Suurin tulouoma on kapeahko salmi Pääkkölammesta (8 ha). Samaan Salmenlahteen laskee Heinälammen (7 ha) laskuoja ja luoteisrannikon Levälahteen Kumpusen (39 ha) laskuoja.
Nora Lindahl

Nora Olga Johanna Lindahl (s. 10. syyskuuta 2004 Luxemburg) on ruotsalais-suomalainen pikajuoksija, joka kansainvälisellä tasolla edustaa Ruotsia. Suomessa hän edustaa helsinkiläistä HIFK-Friidrottia. Nuorten sarjoissa saavutus on ollut vuoden 2023 U20 EM-kisoissa Jerusalemissa 200 metrillä mestaruus ja vuoden 2024 Rooman EM-kisoissa 200 metrillä pääsy välieriin.
Nora Lindahlin nuorten sarjan huipentuma oli U20-sarjan Euroopan mestaruus Jerusalemissa 200 metrillä elokuussa 2023 ajalla 23,26. Seuraavana vuonna hän paransi ennätystään useaan otteeseen juosten Rooman EM-kisoissa heinäkuussa 2024 alkuerässä 22,97 ja välierässä 22,89, jolla hän oli ensimmäinen loppukilpailusta pudonnut. Aika oli sillä hetkellä Ruotsin kaikkien aikojen kolmanneksi paras Julia Henrikssonin ja Linda Haglundin jäljessä. Juoksut oikeuttivat hänet kuitenkin olympiaedustukseen Pariisiin elokuussa 2024, jossa aika 23,33 ei vienyt häntä jatkoon alkueristä. Heti olympialaisten jälkeen hän juoksi 100 metrillä Sollentunassa uuden oman ennätyksensä 11,51.
Hänellä on Ruotsin ja Suomen kaksoiskansalaisuus. Hänen isänsä Markus Lindahl on entinen suomalainen pikajuoksija. Häntä valmentaa hänen ruotsalainen äitinsä Frida Lindahl. Hänen ruotsalainen tätinsä Åsa Hedström kilpaili keskimatkojen juoksijana 1990-luvulla. Suomessa Nora Lindahl on kilpaillut HIFK-Friidrottin riveissä viestijuoksun SM-kisoissa saavuttaen pikaviestikultaa 2023 ja 2024 ja hopeaa 2022.
Joseph Johann von Littrow

Joseph Johann von Littrow (1781–1840) oli saksalainen tähtitieteilijä.
Littrow oli vuodesta 1807 Krakovan observatorion johtaja, myöhemmin Kazanin, Budapestin ja sittemmin, vuodesta 1817, Wienin observatorion johtaja. Littrow oli erinomainen opettaja ja yleistajuinen kirjailija. Huomattavin hänen tähtitieteellisistä oppikirjoistaan on "Theoretische und praktische Astronomie" (3 os., 1821–1827) ja yleistajuisista esityksistä "Die Wunder des Himmels" (1834–1836).
Littrowin mukaan on nimetty Kuun Taurus-Littrowin laakso.
Aleksandr Mamut

Aleksandr Leonidovitš Mamut (; s. 29. tammikuuta 1960 Moskova) on venäläinen liikemies. Hänet otettiin vuonna 2018 Yhdysvaltain luetteloon Venäjän presidentinhallintoon kytkeytyvistä vaikutusvaltaisista venäläisistä. Hän muutti pois Venäjältä vuonna 2022.
Mamut on oikeustieteilijä Leonid Mamutin poika. Hän opiskeli itsekin oikeustiedettä Moskovan valtionyliopistossa. Vuonna 1990 Mamut perusti lakiyhtiö ALM Consultingin, joka solmi kumppanuuden lontoolaisen lakiyhtiön kanssa. Lakiyhtiönsä kautta Mamut muodosti yhteydet Venäjän tuon ajan merkittävimpiin kuuluneisiin liikemiehiin. Yksi hänen ensimmäisistä alaisistaan oli Igor Šuvalov. Boris Jeltsinin uudelleenvalintaa rahoittaneet oligarkit käyttivät ALM Consultingia vuonna 1996 rahan ohjaamiseen ulkomaisten tilien kautta presidentin kampanjan hyväksi. Mamutista tuli Jeltsinin henkilökunnan vapaaehtoinen neuvonantaja. Vuonna 1999 Jevgeni Primakov syytti Mamutia ja Aleksandr Vološinia valtioduumaehdokkaiden lahjomisesta. Samoihin aikoihin Mamut oli osallisena rahanpesuskandaalissa.
Mamut saavutti huomattavan omaisuuden ratkaisemalla ja "Meduzan" väitteen mukaan myös luomalla yhtiöiden välisiä riitoja. Vuonna 2007 hänen omaisuutensa arvo olikin 950 miljoonaa dollaria. Vuonna 2008 Mamut osti Jevgeni Tšitšvarkinilta ja Timur Artemjevilta matkapuhelinten myyntiin keskittyneen Eurosetin. Tämän kaupan myötä hänestä tuli miljardööri. Mamut osoitti sympatiaa Venäjän suurmielenosoituksiin vuoden 2011 vaalien jälkeen osallistuneita kohtaan, mutta sopeutui Vladimir Putinin kolmanteen presidentinhallintoon. Hän teki läheistä yhteistyötä Vjatšeslav Volodinin ja Sergei Sobjaninin kanssa.
Vuonna 2013 Mamut teki sopimuksen SUP Media -yhtiönsä yhdistämisestä Rambleriin. Teknologia- ja mediayhtiö Rambler ylläpitää hakukonetta ja verkkoportaalia. Sen alaisuudessa toimineisiin uutissivustoihin ovat kuuluneet Lenta.ru ja Gazeta.ru. Mamutista tuli Ramblerin toimitusjohtaja vuonna 2014. Maaliskuussa 2014 Lenta.ru-sivusto sai Venäjän sensuurikoneistolta varoituksen Dmytro Jarošia lainanneen artikkelin julkaisun sallimisesta. Päiviä myöhemmin Mamut erotti päätoimittaja Galina Timtšenkon ja nimitti tämän seuraajaksi Aleksei Goreslavskin. Lenta.run uutistoimituksen työntekijät näkivät päätöksen pitkälti antautumisena sensuurin edessä, joten vastalauseena 68 työntekijää 84:sta irtisanoutui. Galina Timtšenko oli tämän jälkeen mukana perustamassa Meduzaa Latviassa. Myöhemmin Sberbank osti Ramblerista enemmistön ja lokakuussa 2020 siitä tuli Ramblerin ainoa omistaja. Kesäkuussa 2020 Mamutin eri yhtiöillä oli ollut 23,5 miljardia ruplaa velkaa pankille.
Mamut pakeni Venäjältä täysimittaisen sodan alettua Ukrainassa helmikuussa 2022. Hän vietti tämän jälkeen aikaa ainakin Isossa-Britanniassa ja Ranskassa. "The Moscow Timesin" lainaaman lähdehenkilön mukaan Mamut oli ennen sodan alkua menettänyt huomattavasti rahaa eikä enää ollut miljardööri. Elokuussa 2024 Forbesin arvion mukaan Mamutilla kuitenkin oli 1,2 miljardin Yhdysvaltain dollarin nettovarallisuus.
Närpiön rautatieasema

Närpiön rautatieasema (24.5.1928 asti Närpes, lyh. När [Näs], ratakm 518+255) on rautatieasema Närpiön Finbyssä Pohjanmaalla. Rautatieasema sijaitsee Suomen rataverkolla Seinäjoen ja Kaskisten välisellä rataosuudella. 
Närpiön asemarakennus valmistui vuonna 1912, ja sen ulkoasu perustuu Thure Hellströmin V luokan tyyppipiirrustuksiin. Saman tyyppipiirrustuksen omaa myös moni muu Suupohjan radan asema, kuten Teuvan ja Kauhajoen rautatieasemat. 
Henkilöliikennettä asemalle on ollut vuosina 1913-1956 sekä 1959-1964. Rautatiellä kulkevien henkilöjunien jäätyä pois hoidettiin henkilöliikennettä linja-autoilla vuoteen 1968 asti.
Winston Churchillin kunnianosoitukset

Winston Churchill otti elämänsä aikana vastaan lukuisia palkintoja ja muita kunnianosoituksia.
Kunniakansalaisuus ja suunniteltu herttuan arvo.
Vuonna 1963 Winston Churchillista tuli ensimmäinen henkilö, jolle myönnettiin Yhdysvaltain kunniakansalaisuus. Todistuksen kunniakansalaisuudesta otti vastaan Churchillin poika Randolph. Äiti Teresan lisäksi Churchill on tähän asti ainoa henkilö, joka on saanut kyseisen kunnianosoituksen omana elinaikanaan. Kaikkiaan kunniakansalaisuus on myönnetty vain kahdeksan kertaa.
Vuonna 1945 kuningas Yrjö VI tarjosi Churchillille herttuan arvonimeä Doverin herttuakunnassa sekä nimitystä sukkanauharitarikuntaan. Churchill kuitenkin kieltäytyi molemmista kunnianosoituksista. Kymmenen vuotta myöhemmin Churchillin jättäessä pääministerin virkansa kuningatar Elisabet II tarjosi tälle uudelleen herttuan arvonimeä. Tällä kertaa kyseessä olisi ollut Lontoon herttua, ennenkuulumaton nimitys johtuen sen viittauksesta pääkaupunkiin. Churchill kieltäytyi tälläkin kertaa, mutta oli jo ottanut vastaan nimityksen sukkanauharitarikuntaan.
Hautajaiset.
Kun Churchill kuoli, kuningatar Elisabet II määräsi pidettäväksi valtiolliset hautajaiset. Vastaava kunnia oli aiemmin myönnetty muun muassa Horatio Nelsonille ja Arthur Wellesleylle. Seuraavan kerran valtiolliset hautajaiset järjestettiin vasta .
Churchillin arkun ollessa esillä yli miljoona ihmistä kävi jättämässä hyvästit. Hautajaiset pidettiin 30. tammikuuta 1965. Siunaustilaisuuteen St Paulin katedraalissa osallistui 3 000 henkilöä, joihin kuului viisi monarkkia, 16 pääministeriä ja kuusi valtionpäämiestä. BBC:n televisioima lähetys kesti neljä tuntia ja sen selosti kokonaisuudessaan Richard Dimbleby, jota onniteltiin jälkikäteen vuolaasti suoritetusta urakasta.
Ritarikunnat.
Brittiläiset.
Lähde:
Ulkomaalaiset.
Lähde:
Muita kunnianosoituksia.
Churchill sai vuonna 1953 Nobelin kirjallisuuspalkinnon tunnustuksena erinomaisesta kirjallisesta tuotannostaan, joka käsitteli historiaa ja elämäkertoja. Lisäksi ansioksi luettiin poikkeuksellinen suullinen esitystaito hänen puolustaessaan arvojaan.
Kaarle Suuren palkinnon Churchill vastaanotti vuonna 1955.
Al-Waqi’a

Al-Waqi’a (. ) on Koraanin 56. suura ja luokitellaan mekkalaiseksi. Jakeet 81–82 ovat kuitenkin medinalaisia. Suura sisältää 96 jaetta. Suura on saanut nimensä ensimmäisessä jakeessa olevasta sanasta ("Kun suuri onnettomuus kohtaa").
Sisältö.
Suura käsittelee Jumalan tunnusmerkkejä luonnossa, tuomiopäivää, Paratiisia ja Helvettiä.
Vladimir Stoljarenko

Vladimir Mihailovitš Stoljarenko (; s. 25. helmikuuta 1961) on venäläinen pankkiiri ja sijoittaja.
Stoljarenko valmistui Leningradin rahoitus- ja talousinstituutista vuonna 1983. Hän väitteli taloustieteen tohtoriksi. Hän täydensi opintojaan Harvardin yliopistossa ja London School of Economicsissa. Stoljarenko on työskennellyt yliopiston opettajana. 1990-luvun alussa hän sai tunnettavuutta pankkiirina. Hän oli Tokobankin väliaikainen pääjohtaja Tokobankin ajautuessa konkurssiin vuonna 1998. Euroopan jälleenrakennus- ja kehityspankki arvosteli Tokobankin johtoa sen varallisuuden siirtämisestä konkurssin yhteydessä pienosakkaiden ja velkojien ulottumattomiin. Stoljarenko työskenteli venäläis-venezuelalaisen Jevrofinans Mosnarbankin pää- ja varapääjohtajana vuosina 2006–2014. Pankki joutui sittemmin Yhdysvaltain pakotelistalle Venezuelan hallinnon rahoittamisen takia. Stoljarenko oli vuosina 2010–2014 yhteiskunnallisen neuvoston jäsen FSB:ssa.
Stoljarenko on ollut ruplissa mitattuna miljardööri. Hänen omaisuutensa arvo oli venäläisten arvioiden mukaan 1,1 miljardia ruplaa vuonna 2017 ja 1,2 miljardia ruplaa vuonna 2018. Pankkiirin uransa jälkeen Stoljarenko on ollut kiinteistö-, öljy- ja kaasualan suursijoittaja. Venäjä etsintäkuulutti hänet talousrikosepäilyn vuoksi vuonna 2019, minkä johdosta Kypros ilmoitti peruvansa hänelle aiemmin myöntämänsä kansalaisuuden. Stoljarenko vangittiin poissaolevana, mutta epäilty rikos vanheni. Hän on kuulunut Aleksei Kudrinin lähipiiriin, ja "Novaja Gazeta" epäili Stoljarenkoon kohdistuneen rikosepäilyn liittyneen Kudrinin ja Igor Setšinin väliseen kamppailuun öljy- ja kaasuyhtiö RNG:n hallinnasta. Stoljarenkolle myönnettiin Venäjän kunniamerkki vuonna 2012.
Stoljarenko lähti Venäjältä tiettävästi vuonna 2017. Hän ilmoitti osoitteekseen moskovalaisen osoitteen vuonna 2018, mutta vuodesta 2023 lähtien hänen osoitteensa on ollut Lontoossa. Elokuussa 2024 "Seura" uutisoi Stoljarenkon vuonna 2013 valmistuneesta noin 600-neliöisestä huvilasta Asikkalassa. Sen yhteyteen oli rakennettu helikopterikenttä. Lisäksi lehdessä todettiin huvilan sijaitsevan lähellä Päijännetunnelia ja Vääksyn kanavaa.
Båtsfjordin kirkko

Båtsfjordin kirkko () on Båtsfjordin kunnassa Finnmarkin läänissä Norjassa sijaitseva betoninen pitkäkirkko vuodelta 1971.
Samsung Galaxy A35

Samsung Galaxy A35 on Samsungin 11. maaliskuuta 2024 julkistama älypuhelin.
Puhelimessa on kahdeksanydinprosessori ja 6,6 tuuman näyttö, joka tulee 120 hertsin virkistystaajuutta. Tallennustilaa on valittavana 128 tai 256 gigatavua ja keskusmuistia kuusi tai kahdeksan gigatavua. Tallennustila on laajennettavissa enintään yhden teratavun microSD-kortilla.
Puhelimessa on kolme takakameraa. Pääkameran tarkkuus on 50 megapikseliä, ultralaajakulmakameran kahdeksan megapikseliä ja makrokameran viisi megapikseliä. Ultralaajakulmakamerassa on 120 asteen kuvakulma, ja etukameran tarkkuus on 13 megapikseliä. Akun kapasiteetti on 5 000 milliampeerituntia, ja se tukee 25 watin latausta. Laite on pölyn- ja vedenkestävä, ja sen IP-luokitus on 67. Käyttöjärjestelmänä on Android 14 ja käyttöliittymänä One UI 6.1. Puhelimelle on luvattu neljä Android-versiopäivitystä ja viisi vuotta tietoturvapäivityksiä.
Hamningbergin kappeli

Hamningbergin kappeli () on Båtsfjordin kunnassa Finnmarkin läänissä Norjassa sijaitseva puinen pitkäkirkko vuodelta 1949.
Al-Hadid

Al-Hadid (,) on Koraanin 57. suura ja luokitellaan mekkalaiseksi tai medinalaiseksi. Suura sisältää 29 jaetta. Suura on saanut nimensä jakeesta 25, joka kertoo Jumalan tunnusmerkistä: "Me olemme myöskin antaneet raudan, jossa piilee mahtava voima ja paljon hyötyä ihmisille".
Sisältö.
Suura käsittelee Jumalan kaikkivaltiutta, kehottaa kamppailemaan Jumalan tiellä, muistuttaa tuomiopäivästä, antaa kehotuksia uskoville ja kertoo Jumalan lähettäneen profeetat. Hämeen-Anttilan mukaan suura kertoo myös Muhammedin lähettämisestä, mutta teksti puhuu vain "lähettiläästä", ei Muhammedista.
Syltefjordin kappeli

Syltefjordin kappeli () on Båtsfjordin kunnassa Finnmarkin läänissä Norjassa sijaitseva puinen pitkäkirkko vuodelta 1934.
Dovren kirkko

Dovren kirkko () on Dovren kunnassa Innlandetin läänissä Norjassa sijaitseva puinen ristikirkko vuodelta 1736.
Dombåsin kirkko

Dombåsin kirkko () on Dovren kunnassa Innlandetin läänissä Norjassa sijaitseva kivinen ristikirkko vuodelta 1939.
Nova Anglia

Nova Anglia on mahdollinen keskiaikainen englantilaisperäinen siirtokunta Krimin niemimaalla Mustanmeren koillisosassa. Siirtokunta mainitaan vain kahdesti myöhemmissä kronikoissa.
1200-luvun ranskalainen "Chronicon Universale Anonymi Laudunensis" ja 1300-luvun islantilainen "Játvarðrin saaga" kertovat tarinaa, kuinka normannivalloituksen jälkeen vuonna 1075 joukko sakseja purjehti pois Englannista Gloucesterin jaarlin johdolla. He kulkivat Välimerelle ja matkalla ryöstivät muslimien hallitsemat Ceutan, Majorcan ja Minorcan, kunnes saapuivat Sisiliaan. Siellä he kuulivat pakanoiden armeijan uhkaavan Konstantinopolia, joten saksit jatkoivat sinne.
Bysantin keisari Aleksios I Komnenos tarjosi sakseille paikkaa osana varjagikaartia, mutta saksit toivoivat omaa maata, joten keisari antoi heille luvan asettua keisarikunnan pohjoislaidalle Mustanmeren koillisrannalle, mikäli saksit samalla häätäisivät alueen vastikään miehittäneet pakanat pois. Saksit onnistuivat tässä ja perustivat Uuden-Englannin eli Nova Anglian siirtokunnan jonnekin Kertšinsalmen tienoolle. Siirtokunnan myöhemmistä vaiheista ei ole tietoa, mutta 1200-luvulta löytyy mainintoja "saksien maasta" Mustanmeren pohjoisrannikolta.
Historioitsija eivät ole yksimielisiä Nova Anglian olemassaolosta. Kronikoissa mainittu Aleksios I tuli keisariksi vasta vuonna 1081, tosin Mikael VII Dukas hallitsi vuonna 1075 ja hänen valtakaudella seldžukit piirittivät Konstantinopolia. Normannivalloituksen jälkeen monet anglosaksit liittyivät varjagikaartiin, mutta arkeologisia todisteita Nova Angliasta ei ole löytynyt. Sen sijaan vielä 1500-luvulla Mustanmeren koillisrannikolla on ollut kaupungit Susaco ja Londina, joiden nimien alkuperä voisi olla Sussex ja Lontoo.
Eysteinin kirkko

Eysteinin kirkko () on Dovren kunnassa Innlandetin läänissä Norjassa sijaitseva betoninen pitkäkirkko vuodelta 1969.
Al-Mujadila

Al-Mujadila (, ) on Koraanin 58. suura ja luokitellaan medinalaiseksi. Suura sisältää 22 jaetta. Suura on saanut nimensä sen ensimmäisestä jakeesta. 
Sisältö.
Suura sisältää säädöksiä avioerosta sekä kehotuksia ja varoituksia.